ସୁଶାନ୍ତ ସିଂହ ରାଜପୁତ ମୃତ୍ୟୁ ମାମଲା ସହ ଜଡ଼ିତ ଡ୍ରଗ୍ସ ରାକେଟରେ ଏନସିବି (ନାରକୋଟିକ୍ସ ବ୍ୟୁରୋ) ପ୍ରତିଦିନ ନୂଆନୂଆ ଗୁମର ଖୋଲୁଛି । ଏହି କ୍ରମରେ, ବର୍ତ୍ତମାନ ତିନିଜଣ ବଡ ଅଭିନେତାଙ୍କ ନାମ ବାହାରକୁ ଆସୁଛି । ଏହି ତିନି ଅଭିନେତାଙ୍କ ନାମ ଯଥାକ୍ରମେ ଏସ, ଆର୍ ଏବଂ ଏ ରୁ ଆରମ୍ଭ ବୋଲି କୁହାଯାଉଛି ଏବଂ ଖୁବ୍ ଶୀଘ୍ର ଏନସିବି ଏହି ତିନି କଳାକାରଙ୍କୁ ଡକାଇବାର ପ୍ରସ୍ତୁତି ଆରମ୍ଭ କରିଛି ।
ସୂଚନା ଅନୁଯାୟୀ, ଏହି ମାମଲାର ଅନୁସନ୍ଧାନ ପାଇଁ ଏନସିବି ଅହମ୍ମଦାବାଦ, ଇନ୍ଦୋର, ଚେନ୍ନାଇ ଏବଂ ବେଙ୍ଗାଲୁରୁ ଅଦି ବିଭିନ୍ନ ସହରରୁ ଅତିରିକ୍ତ ଦଳ ଡକାଇଛି।। ସୂଚନାନୁସାରେ, ଏନସିବି ତିନି ବଡ କଳାକାରଙ୍କ ଫୋନକୁ ନଜରରେ ରଖିଛନ୍ତି । ଏନସିବି ବର୍ତ୍ତମାନ ଏହି ତିନିଜଣଙ୍କ ବିରୋଧରେ ପ୍ରମାଣ ସଂଗ୍ରହ କରୁଛି। ପ୍ରମାଣ ମିଳିବା ମାତ୍ରେ ସମସ୍ତ ତିନିଜଣଙ୍କୁ ପଚରାଉଚରା ପାଇଁ ଡକାଯାଇପାରିବ । ପୂର୍ବରୁ ଦୀପିକା, ସାରା ଅଲ୍ଲୀ ଖାଁ, ଶ୍ରଦ୍ଧା କପୁର ଓ ରାକୁଲପ୍ରୀତ ସିଂହଙ୍କ ମୋବାଇଲ ଏନସିବି ଜବତ କରିଥିଲା ।
